**SPRENDIMO PROJEKTO**

**DĖL ROKIŠKIO RAJONO SAVIVALDYBĖS ADMINISTRACIJOS NUOSTATŲ PATVIRTINIMO**

**AIŠKINAMASIS RAŠTAS**

2024-02-15

Projekto rengėjas – Rūta Dilienė, Teisės ir personalo skyriaus vedėjo pavaduotoja.

Pranešėjas komitetų ir tarybos posėdžiuose – Valerijus Rancevas, Rokiškio rajono savivaldybės administracijos direktorius.

|  |  |  |
| --- | --- | --- |
| 1. | Sprendimo projekto tikslas ir uždaviniai | 1.Patvirtinti Rokiškio rajono savivaldybės administracijos nuostatus.2. Pripažinti netekusiu galios Rokiškio rajono savivaldybės tarybos 2023 m. kovo 31 d. sprendimą Nr. TS-103 „Dėl Rokiškio rajono savivaldybės administracijos nuostatų patvirtinimo“ su visais papildymais ir pakeitimais. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 9 punktas apibrėžia savivaldybės tarybai išimtinę kompetenciją – savivaldybės biudžetinių įstaigų nuostatų tvirtinimas mero teikimu; 33 straipsnio 1 dalyje nustatyta, kad savivaldybės administracija yra savivaldybės biudžetinė įstaiga, kurią sudaro struktūriniai padaliniai, į struktūrinius padalinius neįeinančios pareigybės ir savivaldybės administracijos filialai – seniūnijos (savivaldybės administracijos struktūriniai teritoriniai padaliniai). Savivaldybės administracijos nuostatus mero teikimu tvirtina ir keičia savivaldybės taryba. Savivaldybės administracijos įgaliojimai nėra susiję su savivaldybės tarybos ir mero įgaliojimų pabaiga. Savivaldybės administracija turi herbinį antspaudą ir sąskaitų bankuose.Lietuvos Respublikos biudžetinių įstaigų 5 straipsnio 2 dalyje nustatyta, kad savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui); 3 dalies 1 punktas - Biudžetinės įstaigos savininko teises ir pareigas įgyvendinanti institucija: tvirtina biudžetinės įstaigos nuostatus; 7 straipsnio 2 dalis - Biudžetinės įstaigos nuostatuose nurodoma: 1) biudžetinės įstaigos pavadinimas; 2) biudžetinės įstaigos teisinė forma – biudžetinė įstaiga; 3) biudžetinės įstaigos buveinė; 4) biudžetinės įstaigos savininkas; 5) biudžetinės įstaigos savininko teises ir pareigas įgyvendinanti institucija ir jos kompetencija; 6) biudžetinės įstaigos veiklos laikotarpis, jeigu jis ribotas; 7) biudžetinės įstaigos funkcijos ir veiklos tikslai; 8) biudžetinės įstaigos vadovo kompetencija; 9) biudžetinės įstaigos vadovo priėmimo į pareigas ir atleidimo iš jų tvarka; 10) kiti biudžetinės įstaigos organai, jeigu pagal šį ar kitus įstatymus tokie organai sudaromi, šių organų kompetencija, sudarymo, atšaukimo ir sprendimų priėmimo tvarka; 11) šaltinis, kuriame skelbiami vieši biudžetinės įstaigos pranešimai; 12) biudžetinės įstaigos nuostatų keitimo tvarka; 7 straipsnio 6 dalis - pakeistus biudžetinės įstaigos nuostatus tvirtina jos savininko teises ir pareigas įgyvendinanti institucija. Pakeistus biudžetinės įstaigos nuostatus pasirašo jos savininko teises ir pareigas įgyvendinančios institucijos vardu veikiantis asmuo arba jos savininko teises ir pareigas įgyvendinančios institucijos įgaliotas asmuo. Pakeitus biudžetinės įstaigos nuostatus, kartu su teisės aktų nustatytais dokumentais Juridinių asmenų registrui pateikiami pakeisti biudžetinės įstaigos nuostatai ir nurodomi jų pakeitimai. |
| 3. | Laukiami rezultatai | Įgyvendintos Lietuvos Respublikos Vietos savivaldos ir Biudžetinių įstaigų įstatymų nuostatos.  |
| 4.  | Lėšų poreikis ir šaltiniai | Nuostatų įregistravimui iš savivaldybės administracijai skirtų biudžeto lėšų – 19,80 Eur. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |